**Blas Cantó Moreno** (s. 26. lokakuuta 1991 Ricote, Espanja), tunnettu myös pelkällä nimellä **Blas Cantó**, on espanjalainen laulaja. Hän nousi kuuluisuuteen *Auryn*-nimisen poikabändin jäsenenä. Vuonna 2017 Cantó aloitti soolouransa. 

Cantón oli tarkoitus edustaa Espanjaa kappaleella Universo vuoden 2020 Euroviisuissa Rotterdamissa. Ne kuitenkin peruttiin koronaviruspandemian vuoksi, ja Cantó valittiin sen sijaan edustamaan Espanjaa vuoden 2021 kilpailussa. Hänen vuoden 2021 edustuskappaleensa on nimeltään "Voy a quedarme".

Biografia
---------

Vuonna 2000, ollessaan 8-vuotias, Cantó osallistui *Veo Veo* -nimiseen lasten kykyjenetsintäohjelmaan. Vuonna 2004 Cantó osallistui TVE:n järjestämään vuoden 2004 lasten euroviisukarsintaan nimeltä *Eurojunior*. Hän kilpaili kappaleella nimeltä "Sentir" ja eteni kilpailussa finaaliin asti. Finaalissa hän kuitenkin hävisi ensimmäiseksi tulleelle María Isabelille ja hänen kappaleelleen nimeltä "Antes muerta que sencilla".

Vuonna 2009 Cantó perusti poikabändin nimeltä *Auryn* yhdessä Álvaro Gangon, Carlos Marcon, David Lafuenten ja Dani Fernándezin kanssa. He osallistuivat vuonna 2011 Espanjan vuoden 2011 euroviisukarsintaan nimeltä *Destino Eurovisión* ja pääsivät kilpailussa finaaliin asti. Finaalissa he eivät kuitenkaan saaneet riittävästi yleisöääniä ja hävisivät ensimmäisen sijan saaneelle Lucía Pérezille.

*Destino Eurovisiónin* jälkeen Auryn saavutti valtavasti suosiota. Yhtye julkaisi ensimmäisen singlensä nimeltä "Breath in the Light" vuoden 2011 loppupuolella ja debyyttialbuminsa nimeltä *Endless Road, 7058* vuonna 2012. Single ja albumi sijoittuivat molemmat Espanjan Top 10 -listoille. Aurynin seuraava albumi nimeltä *Anti-Heroes* sijoittui ykkössijalle Espanjan top-listoilla ja sai platinaa. Myöhemmin he julkaisivat vielä kappaleen nimeltä "Puppeteer" ja albumin nimeltä *Circus Avenue*. *Circus Avenue* pääsi myös Espanjan top-listojen ykkössijalle ja myi platinaa. Vuonna 2015 Auryn julkaisi viimeisen albuminsa nimeltä *Ghost Town*.

Vuoden 2016 heinäkuussa ilmoitettiin, että Cantó osallistuu *Tu Cara Me Suena (Your Face Sounds Familiar)* -kilpailun viidennelle tuotantokaudelle. Kilpailussa kuuluisuudet imitoivat joka viikko muita hyvin tunnettuja artisteja. Vähän tämän jälkeen Auryn ilmoitti lopettavansa toimintansa, sillä moni bändin jäsenistä halusi perustaa soolouran. *Tu Cara Me Suena* -kilpailua näytti Antena 3 7. lokakuuta 2016 alkaen. Kilpailun finaalissa, joka pidettiin 3. maaliskuuta 2017, Cantó julistettiin voittajaksi 55% yleisöäänistä. 

Cantó allekirjoitti sopimuksen Warner Music Spainin kanssa ja julkaisi ensimmäisen singlensä nimeltä "In Your Bed" 3. maaliskuuta 2017.

9. maaliskuuta 2018 Cantó julkaisi ensimmäisen espanjankielisen singlensä nimeltä "Él no soy yo". Single sai myöhemmin platinaa. Cantó julkaisi ensimmäisen albuminsa nimeltä *Complicado* 14. syyskuuta 2018. 

6. lokakuuta 2019 TVE ilmoitti Cantón olevan Espanjan vuoden 2020 euroviisuedustaja.

Diskografia
-----------

### Albumit

| Nimi | Yksityiskohdat | Listasijoitukset |
| --- | --- | --- |
| ESP |
| *Complicado* | * Julkaistu: 14. syyskuuta 2018
* Formaatit: Digital download, CD
* Levy-yhtiö: Warner Music Spain
 | 1 |

### Singlet

| Nimi | Vuosi | Listasijoitukset | Sertifioinnit | Albumi |
| --- | --- | --- | --- | --- |
| ESP |
| "In Your Bed" | 2017 | 57 |  | *Complicado* |
| "Drunk and Irresponsible" | — |  |
| "Él no soy yo" | 2018 | 35 | * PROMUSICAE: Platinaa
 |
| "Complicado" | — |  |
| "No volveré (A seguir tus pasos)" | — |  |
| "Dejarte ir"(feat. Leire Martínez) | 2019 | — |  |
| "Si te vas" | — |  | Albumittomat singlet |
| "Universo" | 2020 | — |  |
| "Voy a quedarme" | 2021 | — |  |
| "Memoria" | — |  |

Lähteet
-------

1. ↑  Blas Cantó to represent Spain in Eurovision 2020! *eurovision.tv*.  5.10.2019. EBU. Viitattu 6.10.2019. (englanniksi)
2. ↑  Granger, Anthony: Spain: Blas Cantó Accepts TVE’s Invitation To Be Eurovision 2021 Representative  18.3.2020. Eurovoix. Viitattu 27.3.2020. (englanniksi)
3. ↑  Spain chooses 'Voy a quedarme' for Blas Cantó  20.2.2021. eurovision.tv. Viitattu 21.2.2021. (englanniksi)
4. ↑  Farren, Neil: 🇪🇸 Spain: Blas Cantó to Sing "Voy a quedarme" at Eurovision 2021  20.2.2021. eurovoix.com. Viitattu 21.2.2021. (englanniksi)
5. ↑  Spain: Blas Cantó Selected For Eurovision 2020 *eurovoix.com*.  5.10.2019. Eurovoix. Viitattu 6.10.2019. (englanniksi)
6. ↑  Blas Cantó - Spanish charts portal (Albums) *spanishcharts.com*. Viitattu 6.10.2019. (englanniksi)
7. ↑  Blas Cantó - Spanish charts portal (Songs) *spanishcharts.com*. Viitattu 6.10.2019. (englanniksi)
8. ↑  Canción El no soy yo PROMUSICAE. Viitattu 6.10.2019. (espanjaksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Espanja
* Saksa

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |